Erika Persson nervøs på mamma Gunillas vegne
Erika Persson var bare åtte år da hun ble TV-kjendis. Nå er hun 21 år og heier på mamma Gunilla Persson (65) i svenske MGP. Gunilla Persson, best kjent fra «Svenske Hollywoodfruer», er nemlig blant deltagerne som lørdag skal i ilden i delfinale i Melodifestivalen.  «The Gunilla», som hun og andre gjerne omtaler henne som, skal fremføre låten «Won't Shake (La LaGunilla)».  Datteren Erika har tro på at mamma skal lykkes. – Jeg er litt nervøs på hennes vegne, men vi gleder oss begge to til konkurransen. Låten er kjempefin, synes jeg. Den er gøyal og svinger skikkelig, sier Erika til Expressen. Mor og datter har normalt sin base i California, men nå blir det noen ukers opphold i Sverige.  Erika betror til den svenske avisen at det er stor forskjell på å være i Sverige og i USA. For i morens opprinnelige hjemland blir de gjenkjent og lagt merke til overalt. – Men jeg slipper det hjemme i USA, sier 21-åringen. Mor og datter deler ofte bilder av hverandre i sosiale medier, som her: Erika snakker varmt av moren, som i alle år har vært alene om omsorgen for datteren. – Jeg elsker mamma, og hun har gjort en god jobb med å oppdra meg, sier hun. Hun forklarer at mye av det som er vist på TV i «Svenske Hollywoodfruer» er iscenesatt og rigget. – Det er klart at mamma er en veldig eksentrisk person. Så det bildet folk har fått av henne gjennom mediene, stemmer til en viss grad. Men veldig mye av det som er vist av henne på TV, er arrangert av produsentene, mener Erika. Hun forklarer at morens reaksjoner er ekte, men at det er måten de fremprovoseres på, som er iscenesatt. – For at det skal bli så mye drama som mulig. Sånn sett blir det litt ubalansert, men sånn er jo showbiz, mener Erika. Hun opplyser også at det angivelig aldri var Gunillas egen idé å melde sin unge datter på de mange sangtalentkonkurranser som TV-seerne var vitne til. Derimot påstår hun at det var produsentenes ønske. – Men det bildet av mamma henger igjen, og det er litt synd, mener datteren. Til daglig studerer Erika samfunnsvitenskap på et universitet litt utenfor Los Angeles, selv om hun fortsatt holder på med sang og musikk.  Mamma Gunilla heier fortsatt på datteren som artist. «Mitt livs kjærlighet. Vent til dere får høre hennes musikk», skrev hun under dette bildet for fem uker siden: Men nå er det først Gunilla selv som skal vise hva hun duger til musikalsk. «Jeg ber til Gud nå om at jeg skal få bukt med svimmelheten», skrev 65-åringen på Instagram torsdag. Gunilla ankom nemlig Sverige i rullestol i forrige uke. For få dager siden var hun nemlig innlagt på sykehus i Los Angeles etter å ha besvimt hjemme, muligens på grunn av krystallsyke. «Iblant føles det som jeg faller sammen. Men jeg har det så morsomt og så bra, og jeg føler meg så elsket», skriver hun. Norske rivaler Om Gunilla synger seg videre til finalen i Melodifestivalen, gjenstår å se. Blant de andre som kjemper om finaleplass, er norske Marcus & Martinus – som prøver seg i Sverige for andre året på rad. Gunilla har siden frueserien vært å se i andre TV-show, som svenske «Biggest Loser», norske «Farmen kjendis» og snart norske «Camp Kulinaris». Sistnevnte er ferdig spilt inn og kommer på lufta i mars. Se hvilke andre hobbykokker hun skal konkurrere mot på VGTV: Tilbakeblikk på da Gunilla var med i «Farmen kjendis»:
Gunilla Persson fra «Svenske Hollywoodfruer» deltar i Melodifestivalen med låten «Won't Shake (La LaGunilla)» Hennes datter Erika Persson (21) heier og er stolt Erika holder selv på med musikk ved siden av studier Balnt Gunillas konkurrerer i Melodifestivalen, er norske Marcus & Martinus, men de er i hver sine delfinaler